संविधानले दिएको २० प्रतिशतको सीमाबाट १७ जनासम्म मन्त्री बनाउन मिल्छ । तर, वाम गठबन्धनको कार्यदलले १० प्रतिशतभन्दा माथि नबनाउने भनेका छौँ । त्यो भनेको प्रदेश नम्बर ५ मा ९ सदस्यीय सरकार बन्छ । तर, हामी तत्काल सात मन्त्रालय बनाउँछौँ । विनाविभागीयमन्त्री बनाउँदैनौँ । सुरुमा मुख्यमन्त्री, एमाले र माओवादीबाट एक–एक मन्त्रीसहित ३ फागुनमा मुख्यमन्त्रीले शपथ लिनुहुन्छ । अनि साधन–स्रोत जम्मा गर्ने मन्त्रालयको व्यवस्थापन गर्ने र बिस्तारै ९ जनासम्म मन्त्री थप्दै जान्छौँ । जनतालाई आशा जगाउँदै मितव्ययी ढंगले हामी अघि बढ्छौँ ।
